text: Í hesum døgum verður roynt at finna fram til tann endaliga U21 landsliðshópin, og í hesum sambandi eru tveir TB leikarar boðsendir. 19 ára gamli Rógvi Joensen og 17 ára gamli Poul Ingason eru innkallaðir, og skulu teir møta til venjing leygardagin í Havn. Sunnudagin er so ætlanin, at dystur skal spælast móti Effodeildarliðnum hjá KÍ. Báðir hava teir roynt seg á bæði U17 og U19 landsliðunum, og nú er áhugin vaknaður hjá U21 landsliðsvenjaranum eisini. Vit vóna, at beiggjarnir klára seg væl, og fylgja gongdini við stórum spenningi. Einans ein TB leikari hevur verið á U21 linum undan hesum báðum, og stóð hann seg eisini avbera væl. Vit tosa sjálvandi um Gilla Sørensen, sum undan kappingarárinum valdi at flyta til B36.
text: #000002
text: 17 ára gamli álopsleikarin, Poul Ingason hevur nú fingið landsliðsboð frá U21 venjaranum. Í fjør var hann á U19 liðnum, og stóð seg avbera væl (Mynd: Niels Petersen)
text: #000003
text: Ørgrynna av U landsliðsleikarum í TB
  Í løtuni hevur TB eina ørgrynnu av ungum talentum, og nýggju teirra eru slopnir framat á ymisku ungdómslandsliðunum. Fleiri teirra hava harumframt fingið heilt fitt av dystum í beinini, so tað sær sera spennandi út fyri framtíðina hjá aldursforsetanum, um vit klára at halda uppá fólkið í nøkur ár.
  Teir TB leikarar, sum í løtuni umboða landsliðini eru:
  Poul Ingason og Rógvi Joensen – (U21)
  Ragnar Tausen, Teitur Olsen og Eirikur Magnusarsson – (U19)
  Andrias Sørensen, Kristian Michelsen, Stefan Radosavljevic og Tóki Randrup – (U15).
  (Tóki er hvalbingur, og spælur á U14 liðnum hjá TB/Royn).
text: #000006